પછી આપણુ બાળક ગમે એટલુ નારાજ થાય કદાચ આપણી સાથે વાત કરવાનું બંધ પણ કરે છતાં આપણે મન તેની જીંદગી મહત્વની છે, આવુ એક મા-બાપને સમજાય તે સરકારને પણ સમજાવવુ જોઈએ, આપણે ત્યાં ગુજરાતમાં હેલ્મેટનો કાયદો બીજા રાજયા કરતા મોડો આવ્યો તેના કારણે આપણને હેલ્મેટની આદત નથી, એટલે મેં પોતે પણ પહેલા તો તેની સામે અનેક વાંધા કાઢયા, વીઝન પ્રોબ્લેમ થાય છે, માથુ ભારે થઈ જાય છે, શહેરમાં કયાં વાહનની સ્પી઼ડ વીસ-ત્રીસ કરતા વધારે હોય છે વગેરે વગેરે.